Case ID: 1045694
Sentence 0: TƏSVİRİ HİSSƏ İddiaçı "xxxx" İK Firması cavabdeh Azərbaycan Respublikası Vergilər Nazirliyinin 12 saylı Ərazi Vergilər Departamentinə qarşı iddia ərizəsi ilə Gəncə İnzibati-İqtisadi Məhkəməsinə müraciət edərək, 12 saylı Ərazi Vergilər Departamentinin xxxx 2017-ci il tarixli qərarına əsasən “xxxx" İKF-nin xxxx 2016-cı il tarixdən xxxx 2017-ci il tarixədək olan fəaliyyət dövrü üzrə səyyar vergi yoxlamasının keçirildiyini və xxxx 2018-ci il tarixli səyyar vergi yoxlaması aktı ilə rəsmiləşdirildiyini, səyyar vergi yoxlaması aktına və yoxlama materiallarına baxılaraq vergi ödəyicisinin vergi qanunvericiliyinin pozulmasına görə məsuliyyətə cəlb edilməsi haqqında qəbul edilmiş xxxx 2018-ci il tarixli qərara əsasən cəmi 41675.52 manat vergi məbləğinin hesablandığını və 20837.77 manat maliyyə sanksiyasının tətbiq olunduğunu, vergilərin düzgün hesablanmadığını, yoxlama zamanı vergi orqanının mütəxəssis dəvət etdiyini və firma tərəfindən satılmış yanacağın ağırlıq vahidinin həcm vahidinə çevrildiyini, daha sonra ekspert tərəfindən yanacağın bazar qiyməti müəyyən edilərək, həmin qiymət satılmış yanacağın həcminə tətbiq edilməklə yenidən vergilərin hesablandığını, ekspert rəyinə əsasən firma tərəfindən icarəyə verilmiş daşınmaz əmlaka bazar qiymətləri tətbiq etməklə icarə haqqına əlavə vergilərin hesablandığını, firma bütün yoxlanılan dövrdə butan-butilen fraksiyası satmasına baxmayaraq, mütəxəssis tərəfindən nədənsə maye propanın və maye butanın sıxlıqları əsas götürülməklə satılan məhsulun ağırlıq vahidindən həcm vahidinə çevrildiyini, nəticədə də vergi orqanının səhv nəticəyə gəldiyini, halbuki, mütəxəssis tərəfindən ilk öncə istehsalçıdan satın alınmış butan-butilen fraksiyasında butan və butilenin faiz nisbətini əldə etməli və bu fraksiyanın sıxlığını müəyyən etməli, daha sonra isə satılan yanacağın hər mövsümə uyğun temperaturunu müəyyən etməklə həmin temperatura uyğun satılan maddənin həcmini müəyyən etməli olduğunu, lakin mütəxəssis tərəfindən yalan rəyin tərtib edildiyini və vergi orqanınin da həmin rəy əsasında vergiləri hesabladığını, icarə haqqı məbləğinin qiymətini müəyyən edən ekspertin iki dəfə fərqli qiymətlərlə rəy tərtib etdiyini, bu halın isə ekspert rəyinin qeyri-obyektivliyinin dəlili olduğunu, yoxlamanın gedişi zamanı əmlakı icarəyə götürmüş fərdi sahibkarda da vergi orqanı tərəfindən xronometrajın keçirildiyini, xronometrajın nəticəsinə əsasən orta aylıq dövriyənin 12561.3 manat olduğunun müəyyən edildiyini, lakin vergi orqanı yoxlama zamanı bu amili nəzərə almadığını və gəlirliyi az olan əmlak üçün reallıqdan uzaq bazar qiyməti müəyyən edilərək əlavə vergi məbləğlərinin hesablandığını bildirərək, 12 saylı Ərazi Vergilər Departamentinin xxxx 2018-ci il tarixli, ********** saylı "Vergi ödəyicisinin vergi qanunvericiliyinin pozulmasına görə məsuliyyətə cəlb edilməsi haqında" qərarının ləğv olunması barədə qərar qəbul edilməsini xahiş etmişdir.